Document ID: 32001R0129

Komission asetus (EY) N:o 129/2001,
annettu 23 päivänä tammikuuta 2001,
Ranskan merentakaisten departementtien sianliha-alan tuotteiden hankintaa koskevan erityisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2989/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 4 artiklan 5 kohdan,
sekä katsoo seuraavaa:
(1) Komission asetuksessa (ETY) N:o 2989/92(3) vahvistetaan asetuksen (ETY) N:o 3763/91 4 artiklan 1 kohdassa säädetty tuki Ranskan merentakaisten departementtien yhteisöstä peräisin olevien puhdasrotuisten siitossikojen hankintaa varten ja eläinmäärä, jolle tukea myönnetään.
(2) Aiempina vuosina saatujen kokemusten perusteella asetuksen (ETY) N:o 2989/92 liitteessä vahvistettu eläinmäärä on ollut suurempi kuin Ranskan merentakaisten departementtien puhdasrotuisia siitossikoja koskevien hankintojen tosiasialliset tarpeet. Näin ollen on asianmukaista vähentää tukikelpoisten eläinten lukumäärää.
(3) Tämä asetus tulee voimaan sen jälkeen, kun todistushakemusten jättämiselle asetettu määräaika umpeutuu tammikuussa 2001. Jotta Ranskan merentakaisiin departementteihin suuntautuvat tavarantoimitukset eivät katkeaisi, on syytä poiketa asetuksen (ETY) N:o 2989/92 4 artiklan 1 ja 2 kohdan säännöksistä ja sallia vain mainitun kuukauden aikana todistushakemusten jättäminen 5 työpäivän kuluessa tämän asetuksen voimaantulosta sekä vahvistaa todistusten antamisen määräajaksi tämän asetuksen voimaantulon jälkeiset 10 työpäivää.
(4) Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2989/92 liite tämän asetuksen liitteellä.
2 artikla
Poiketen siitä, mitä 4 artiklan 1 kohdassa säädetään, tammikuun 2001 aikana todistushakemukset on jätettävä toimivaltaiselle viranomaiselle viimeistään 5 työpäivän kuluttua tämän asetuksen voimaantulosta.
Poiketen siitä, mitä 4 artiklan 2 kohdassa säädetään, tammikuun 2001 aikana todistukset on annettava viimeistään 10 työpäivän kuluttua tämän asetuksen voimaantulosta.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä tammikuuta 2001.

Labels: 3
18
17
5